आर्सेनल में वापसी करना चाहूंगा : फैब्रेगास  
फैब्रेगास का कहना है कि यदि उन्हें इस क्लब को छोड़ना पड़ता है तो वह उसके बाद आर्सेनल क्लब में वापसी करना चाहेंगे।
स्पेन के फुटबाल खिलाड़ी सेस्क फैब्रेगास ने बार्सिलोना क्लब के साथ करियर को खत्म करने की उम्मीद जताई है। फैब्रेगास का कहना है कि यदि उन्हें इस क्लब को छोड़ना पड़ता है तो वह उसके बाद आर्सेनल क्लब में वापसी करना चाहेंगे।
	समाचार एजेंसी 'सिन्हुआ' ने 24 वर्षीय फैब्रेगास के हवाले से लिखा है, "आर्सेनल और बार्सिलोना के अलावा मैं किसी और क्लब के साथ खलते हुए अपने आप को नहीं देख रहा हूं।"
	उल्लेखनीय है कि पिछले गर्मियों में बार्सिलोना का हिस्सा बनने से पहले फैब्रेगास ने आर्सेनल के साथ आठ वर्ष गुजारे थे।
	बकौल फैब्रेगास, "निश्चित तौर पर मैं आर्सेनल में वापसी करना पसंद करूंगा। मुझे आशा है कि मैं लम्बे समय तक मौजूदा क्लब के साथ रहूंगा, शायद संन्यास लेने तक। यदि मुझे दूसरे क्लब के साथ जुड़ना पड़े तो निश्चित तौर पर मैं आर्सेनल में वापसी करना चाहूंगा।"